GRÓDEK W tym roku nie bedymy stawiać maja sami, o pómoc popytómy fachowców – Pata a Mata ze swojóm firmóm – powiedzieli se w Gródku.
Dokiyl na scenie tańcowały dzieci z przedszkola, wszecko szło jak z płatka.
Maluchy z panióm Klarkóm se jechały to swoje.
Potym pan dyrektor Kazimierz Cieślar pozwoł firme Patmatbud.
Przistawowała przedszkole, aby dzieci miały wiyncej miejsca.
Chłopi se przirychtowali materyjał, robili co mógli, ale moc sie im nie darziło.
Nowo budowa spadła, tak stawiali po drugi roz.
Jak uż mieli gotowe, chycili sie stawianio maja.
Kurnik szopa, chłopi, jak to zrobimy?
Pómalutku, bo to je gewicht jak fras!
Podarziło sie, szlus Julius!
Na fajrónt se Pat a Mat pograli na harmónijach.
I choć było po deszczu a chłódnawo, ludzi sie zeszło kupa.
Przijechoł aji pan redaktor Jarosław „jot” Drużycki.
Było to moc szumne, tak nóm zaklaskejcie!
Co myślisz, nie urznie nóm go gdo? Isto ni, chłopiska by go wyłotali jasiyniowóm karkoszóm!
Pan dyrektror Cieślar wszeckich serdecznie zaprosił na festyn ogrodowy – odbedzie sie 15. 6.
pol_Latn szl_Latn szl_Latn pol_Latn pol_Latn szl_Latn szl_Latn szl_Latn pol_Latn szl_Latn szl_Latn dyu_Latn szl_Latn szl_Latn szl_Latn szl_Latn szl_Latn